gl gl gl gl en gl en pt gl en gl gl gl gl gl gl gl gl gl gl gl gl gl gl gl gl gl gl es gl gl ca pt es gl gl gl gl gl gl es gl gl gl gl it gl gl pt gl gl gl gl gl en gl gl gl it de gl gl es pt es es es es es gl es es pt en es es fr es gl en en es gl en es gl fr es es gl es gl gl es pt ms gl gl gl gl it gl lt lt gl gl gl gl gl it gl lt gl gl gl gl gl gl gl it gl gl gl gl gl it gl gl gl gl gl gl gl gl gl gl gl gl gl gl gl gl it gl gl gl gl gl gl gl gl it gl gl gl gl gl gl it gl gl gl gl it gl gl gl gl gl gl gl gl fr gl gl es es en gl gl gl gl gl es gl gl it pt pt en en pt gl it en gl en en en gl en en gl en gl gl it gl es
Dia das montañas. Eólicos así non!!! Por unha moratoria efectiva do PSEG. |
Co gaio do día das montañas, este 11 de decembro se celebraron en 22 puntos de toda Galicia actos reivindicativos por unha moratoria efectiva do plan sectorial eólico da Xunta e unha planificación seria das enerxías mal chamadas verdes.
Estes eventos de hoxe, coordenados a nivel galego por “Eólica así Non”, teñen o seu reflexo no Val de Miñor, no Alto da Paraguda, con unha andaina de 7,5km organizada pola Plataforma pola protección da Serra do Galiñeiro.
Tras unha mañá de densa néboa, a medida que chegamos o cumio foi despexando. Tod@s participaron das excelentes vistas e compartiron a mensaxe trasmitida por Andrea en representación de Montañeiros Celtas e José Antonio por Montañeiros Pena Trevinca.
Agradecer a presenza de veciñ@s como das C. Montes de Vincios e Peitieiros, Alcalde de Tui e Concelleir@s de Gondomar de Manifesto Miñor, BNG, etc.
Aproveitamos para disfrutar das maravillas da nosa paisaxe e visibilizar a problemática da pandemia eólica no Val de Miñor e no resto de Galicia.
11D – Día das montañas. Andaina reivindicativa . Eólicos Así NON !!!
MÁIS DE 5000 PERSOAS SAÍMOS HOXE Á RÚA NA DEFENSA DAS MONTAÑAS GALEGAS FRONTE A INVASIÓN EÓLICA
Galiza, Días da Montañas, a 11 de decembro de 2021.- Hoxe sábado, 11 de decembro, Galiza mobilizouse masivamente a prol das montañas e do rural galego e en contra da actual invasión eólica que ameaza o noso territorio. Mais de 5000 persoas participaron nas 22 mobilizacións convocadas en toda Galiza pola coordinadora galega “Eólica Así Non” para este Día mundial das Montañas co gallo de reivindicar diante das administracións públicas a preservación destes ecosistemas fronte a actual vaga eólica, baixo o lema “Na defensa das montañas. Eólica Así Non”.
Desde a Coordinadora Eolica Así Non entendemos que o éxito desta gran mobilización debe obrigar á Xunta a reconsiderar un cambio no modelo de implantación eólica e, por extensión, un cambio de modelo enerxético, no que se aposte polas enerxías renovábeis, pero non co fin de satisfacer as ansias especulativas do lobby enerxético e á costa de sacrificar o noso territorio, senón pensando no interese xeral. O novo modelo de implantación da enerxía eólica debería estar fundamentado na soberanía enerxética, no fomento do aforro e da eficiencia enerxética, no autoconsumo e na xestión pública do recurso ao servizo da sociedade galega. Tamén se fixo fincapé sobre o irreparábel impacto que estes preto de 300 proxectos eólicos, xunto coas súas liñas de evacuación e outras infraestruturas asociadas, terían sobre a rede de montañas galegas. Estes ecosistemas, que constitúen o principal obxectivo de ocupación das promotoras eólicas, representan un papel fundamental no desenvolvemento e resiliencia da nosa sociedade. As montañas son a nosa principal fonte de auga e de alimento, son refuxio das especies e hábitats de maior interese para facer fronte ao quecemento global, regulan o clima e controlan a erosión do solo, son paisaxe e reservorios do noso patrimonio cultural,… En definitiva, son unha peza clave para o equilibrio ecolóxico de Galiza, polo que a súa destrución estaría poñendo en risco o noso futuro e o das vindeiras xeracións.
Diversidade de actos na defensa das montañas
Nesta xornada de defensa das montañas, a Coordinadora “Eólica Así Non” convocou a sociedade galega en 22 enclaves xeográficos repartidos nas catro provincias galegas: Bembibre-Val do Dubra, Carral, Coristanco, Ferrol,  Mazaricos (provincia A Coruña);  Antas de Ulla, Becerreá, Chantada, O Courel, Foz, Lugo, Meira, Vilalba (provincia de Lugo); A Lama, Bueu, Cerdedo, Gondomar, Marín, Pontevedra, Vila de Cruces (provincia de Pontevedra); Castro Caldelas e Laza (provincia de Ourense).
Algunhas das consignas máis proclamadas nesta xornada de concentracións foron “Eólicos si, pero non así”, “Montañas sagradas, aldeas habitadas”, “O Capital bótanos do rural”, “Non, non, non a esta invasión; non, non, non á colonización”, “Que nos escoiten, queremos vivo o monte” ou “Non ao espolio do noso Patrimonio”…
A meirande parte dos actos celebrados nesta xornada discorreron en forma de concentración reivindicativa na que se leu o manifesto “Na Defensa das Montañas. Eólica Así Non”. Porén, nalgúns casos, como o de Bembibre (Val do Dubra), Ferrol, Cerdedo ou Antas de Ulla houbo manifestacións ou percorridos a pé que cortaron o tráfico de varias estradas. Nas mobilizacións convocadas para A Lama, Mazaricos, Marín e Gondomar realizáronse subidas aos montes ou montañas máis emblemáticos destas áreas en cuxos cumios se prodeceu á lectura do manifesto. As mobilizacións máis concorridas foron as de Bembibre (Val Do Dubra), Ferrol, Marín, Gondomar, seguidas de Pontevedra, Lugo, Foz, Vila de Cruces, Cerdedo, Carral e Meira.
En Lugo, Foz e Vilalba os actos estiveron acompañadas polo son das gaitas tradicionais e tamén se  fixeron recitais poéticos, e en Castro Caldelas amenizouse a xornada reivindicativa cunha chocolatada. Na concentración de Becerreá leu o manifesto o veciño da Fonsagrada e protagonista de “O que Arde”, Amador Arias, e en Pontevedra sumouse á mobilización o alcalde da cidade. Na andaina polo monte de Gondomar houbo unha especial presenza dos clubes de montaña. Na península do Morrazo, os actos terán lugar ao longo de toda a xornada, completándose a andaina de pola mañá no concello de Marín, cunha palestra e magosto pola tarde en Bueu. E no concello de Laza celebraranse en sesión de tarde, a partir das 16 horas. A última hora, tívose que desconvocar a concentración en Seoane do Courel por motivos de prevención fronte a incidencia da Covid-19.
Ao longo desta semana tamén amosaron o seu apoio ás mobilizacións convocadas pola Coordinador Eólica Así Non persoas recoñecidas da cultura galega como Miguel de Lira, Xurxo Souto, a Banda da Loba, Adela Figueroa, Lois Pérez ou Benedita Sánchez, entre outras.
Álbum de imaxes: https://bit.ly/3yl8NT8
Cartaz Mobilización 11D: https://bit.ly/3IAkERV
Manifesto NA DEFENSA DAS MONTAÑAS. EOLICA ASÍ NON: https://bit.ly/3lOvhXD
Listado colectivos EÓLICA ASÍ NON: https://bit.ly/3xo57PT
Comentarios Deixar un comentario
← 11D Eólica así non !!! Percorrido da andaina
Cientos de personas rechazan los eólicos desde Gondomar →
Deixar unha resposta Cancelar a resposta
Escribe aquí o teu comentario ...
introduce os teu datos ou preme nunha das iconas:
Correo-e (obrigatorio) (o enderezo non será publicado)
Estás a comentar desde a túa conta de WordPress.com. ( Sair /  Cambiar )
Estás a comentar desde a túa conta de Twitter. ( Sair /  Cambiar )
Estás a comentar desde a túa conta de Facebook. ( Sair /  Cambiar )
Notificarme os novos comentarios por correo electrónico.
Recibir notificación dos novos artigos por correo electrónico.
A Ría Non de Vende
A.C. Berra Val Miñor
AAVV e Cultural Casco Vello
Asoc.Permacultura "Eiras de Miño"
Club Escalada Montaña Azimut
Club Peña Trevinca M.G.
Clube de Montaña Xistra
Federación A.A:V.V. Eduardo Chao – Vigo
Grupo de Montaña Alud
Instituto de Estudos Miñoranos
Plataforma Defensa da Ría Cíes
SOS Serra da Groba
Introduce o teu enderezo de correo electrónico para subscribirte a este blog e recibir notificacións de novos artigos.
Dirección de correo electrónico:
Únete a 46 seguidores máis
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Únete aos outros 46 segidores
Already have a WordPress.com account? Log in now.
View post in Reader
Escribe un comentario ...
A %d blogueros les gusta esto: